GiliGold/VAD_KnessetCorpus huggingface dataset:
קובי בוזו: ראינו שבשלוש השנים האחרונות אין ייבוא של חלקים כאלה, והמצברים האלה זה גם מצברים שהם פחות יעילים, וגם החומר שנמצא בפנים הוא חומר מסוכן, אז בעצם יש לנו אות מתה בתעריף, שכתוב בצדה פטור על מכס, אז ביקשנו במסגרת שאנחנו עושים רפורמה של כל הפרק, של המצברים, לאחד את שני הסעיפים האלה לסעיף של חייב, ולמעשה זאת העלאה תיאורטית, כי אין שם ייבוא.
דורון יהודה: יש לנו בעיה מאוד קשה עם הנושא של מצברים, מצברי ליתיום, מצברים לכיסאות גלגלים.
דורון יהודה: כאשר אנחנו מביאים את המצברים האלה לבד, בלי העגלה, אנחנו משלמים מכס, ואני אומר, היות שהעגלה פטורה, אם אני מביא אותה עם המצבר, צריך גם את המצברים האלה לפטור – אלה מצברי ליתיום, מצברים בלי נוזל, כמו שאתה אומר, ואלה מצברים שמיועדים לכיסאות גלגלים.
שי חרמש: הם ייעודיים רק לכם?
דורון יהודה: לא.
דורון יהודה: זה מצברים מיוחדים, שהולכים לכיסאות הגלגלים.
דורון יהודה: אם אני מביא את הכיסא עם המצבר, הוא פטור; אני מביא אותו כחלק – המצבר של הכיסא הלך, אז צריך להחליף, אז אני בבעיה, כי אני צריך לשלם מכס, ואני אומר שזה צריך להיות פטור.
משה גפני: אבל יש בארץ, לא?
דורון יהודה: אין מצברים כאלה בארץ, אין מפעל שמייצר את המצברים האלה.
דורון יהודה: אני יבואן, אני בונה.
דורון יהודה: הכיסא הזה הוא כיסא שלי.
דורון יהודה: אני בונה כיסאות, ורוצה להביא מצבר לכיסא.
דורון יהודה: אני צריך לשלם מס.
דורון יהודה: אני רוצה לבנות, שיהיה תוצרת הארץ, ואתה מונע ממני.
קובי בוזו: אם המצברים הם מצברי חומצה, ודאי שיש ייצור מקומי בארץ, והמכס נועד באמת להגן על הייצור המקומי.
דורון יהודה: לא קיים.
קובי בוזו: דבר שני, אם אתה אומר שאני לא יכול להגדיר את המצברים ספציפית, ייעודיים להיות בכיסא גלגלים, כמובן שאיני יכול לתת על זה פטור ממס קנייה, אחרת אני פורץ פה את כל האחידות שיש לי בפרק של המצברים.
דורון יהודה: תמצא את הדרך, שכל מי שבונה כיסאות או שמביא כיסאות, יוכל להביא חלקי חילוף.
דורון יהודה: זה במסגרת החוק.
קובי בוזו: אם היית נותן לי הגדרה ספציפית על מצבר כזה וכזה- - -
דורון יהודה: אתן לך.
קובי בוזו: אני מוכן שתיתן לי הגדרה ספציפית.
קובי בוזו: אם אוכל להגדיר את זה ולהבדיל את זה- - -
אבנר עורקבי: אתה יכול גם לברר את זה מהחברות היבואניות של כיסאות הגלגלים הממונעים - יש הרבה חברות כאלה.
משה גפני: אתה יכול להביא לו?
אבנר עורקבי: יכול להביא לו אחד.
אבנר עורקבי: יכול להיות שיש כמה סוגים.
משה גפני: ואז השאלה היא, האם לגבי הפריטים האלה, שהוא יביא לך, האם לגביהם לא יחול המכס, יישאר הפטור?
קובי בוזו: אלה שני דברים שונים.
קובי בוזו: לגבי המכס, אני צריך לברר אם באמת אי-אפשר לייצר אותם בארץ, כי אם כך, ודאי שלא יהיה פטור.
משה גפני: הוא אומר שאי-אפשר.
קובי בוזו: אני אשמע את עמדת התמ"ת, והם דואגים לתעשייה המקומית.
קובי בוזו: אם הוא מדבר על מס קנייה, אז מס קנייה שחל עליהם זה 80 שקל למצבר; אם הוא מדבר על הפטור של המס קנייה של ה-80 שקלים, אני אצטרך להגדיר אותם ספציפית בתעריף כך שהם לא ישמשו באף רכב או באף אופנוע.
קובי בוזו: אני צריך הגדרה ספציפית.
דורון יהודה: אני אתן לך את הפירוט של המצברים, אין בעיה.
יעקב אדרי: אני מבין שפה ההכנסה ממש שולית – 750 אלף שקל.
יעקב אדרי: לפחות לגבי סעיף 2, אני מציע לא לתת סיבה לחברות הסלולריות להעלאות בגלל סעיף שהוא שולי מבחינת ההכנסות שלכם.
יעקב אדרי: הם על זה יחגגו בהמשך, וכולנו נשלם- - -
קובי בוזו: אני עושה את זה למנוע פה את כל הוויכוחים בינינו לבינם, כי כשהוא מביא את הסוללה הזאת, הוא מביא אותה בנפרד.
יעקב אדרי: הצרכן ישלם את זה בסוף.
יעקב אדרי: לכם זה הכנסה שולית, והם יעשו מזה קופה.
משה גפני: שואל חבר הכנסת אדרי שאלה פשוטה: האם כתוצאה מפסקה (2) שמופיעה בצו, האם זה ייתן תירוץ לחברות הסלולריות להעלות מחירים?
קובי בוזו: אני חושב שלא, כי זה חלק שהוא בתחלופה של מצברים.
קובי בוזו: אם זה מגיע עם הטלפון עצמו, ממילא זה חייב במס קנייה.
קובי בוזו: אתה מדבר על החלפת הסוללה, ואני לא יודע כמה פעמים יוצא להחליף סוללה, עם כל השכלולים.
קובי בוזו: פעם בשלוש שנים.
קובי בוזו: גם – 15 אחוז, זה לא על המחיר לצרכן, כלומר אם היו גובים ממך 100 שקל על החלפת הסוללה, זה לא 15 שקלים מהמחיר שגובים; זה המחיר שהם מייבאים את הסוללה מסין.
קובי בוזו: זה ממש בשוליים.
משה גפני: רבותיי, מי בעד אישור הצו - ירים את ידו.
משה גפני: הצבעה בעד – 2 נגד – אין נמנעים - 1 הצו אושר.
משה גפני: אני מגיש רביזיה על האישור.
משה גפני: אני מבין שני דברים: אל"ף, את הרשימה של דורון, שתועבר כדי שאת הנכים נוציא מהעניין הזה, ושיהיה פטור גם לגבי הנושא של מס קנייה וגם לגבי המכס, ואני אשאיר את הרביזיה, עד שבאגף התקציבים יגידו לי מה הם מתכוונים לעשות עם ה-750 אלף שקל שנתנו להם היום.
משה גפני: אני מבקש לדעת, האם זה ילך על תעריפי המים או על סולם השקילות או על נכי רדיפות הנאצים, על הדלק.
משה גפני: ארצה לדעת לאן אגף התקציבים ייעד את הכסף הזה, אבל את החלק המקצועי, אני מבקש שייעשה, כי ברגע שתהיה לי תשובה מאגף התקציבים על מה עושים עם הכסף, אני רוצה להסיר את הרביזיה.
משה גפני: אבל בינתיים תהיה רביזיה.
משה גפני: זה לא נוגע אליכם, אגב.
משה גפני: כדאי שגם אתם תגידו לאגף התקציבים, שאני מבקש לדעת לאן לוקחים את הכסף הזה, כלומר האם זה מיועד לתת לאחים עופר או למישהו אחר.
משה גפני: שינויים תקציביים לשנת 2011.
משה גפני: בקשות: 112, 121, 122
דולב: אני רפרנט תחבורה.
דולב: הפנייה התקציבית נועדה להתאים את התקציב השוטף של רשות הלאומית לבטיחות בדרכים לחלוקת התקציב כפי שאושרה על-ידי השרים.
דולב: כמו כן נועדה הפנייה להוסיף לתקציבי הבטיחות בסך-הכול 20 מיליון שקלים כמפורט.
משה גפני: היה סיכום שיוסיפו 40 מיליון.
משה גפני: חבר הכנסת ציון פיניאן ואני היינו אצל שר האוצר.
ציון פיניאן: 42 מיליון.
ציון פיניאן: זה לא 20 מיליון אלא 42 מיליון.
משה גפני: דובר בוועדה כשאושר התקציב, שיתווסף כסף לרשות הלאומית לבטיחות בדרכים.
משה גפני: זה לא 20 מיליון אלא 42 מיליון.
דולב: אני לא מכיר ספציפית את הסיכום הזה.
דולב: מדובר פה על 20 בנוסף לכל מיני דברים.
משה גפני: אני אומר לכם שאם לא יבואו ה-22 הנוספים יתחילו להיות לכם כאן בעיות.
משה גפני: הוועדה ביקשה להיאבק בתאונות הדרכים, הוועדה ביקשה להוסיף כסף.
משה גפני: אנחנו הלכנו לשר האוצר.
משה גפני: יש שם גם אודי ניסן.
משה גפני: אני אבקש שתעביר את זה.
משה גפני: אם לא יתווספו עוד 22 מיליון, יתחילו להיות בעיות עם ההעברות שלכם.
ציון פיניאן: זה הובטח עוד בדצמבר.
משה גפני: הרי הבטחה לוועדה.
דולב: אני אבדוק.
משה גפני: אחרי כל התאונות ששמענו עליהן - - - מי בעד אישור הפניות ירים את ידו?
משה גפני: הצבעה בעד – רוב נגד – אין נמנעים – אין
משה גפני: עוברים לפנייה 123 .
משה גפני: אין מי שמציג את הפנייה.
משה גפני: אנחנו עוברים לפניות 125, 126.
זהבה גלאון: מה עם המצלמות?
משה גפני: אין מי שיציג.
משה גפני: עוברים לסעיפים 125, 126 – מענקי בינוי ושיכון.
אריאל לוין: יש יתרה מסוימת של 5 מיליון או 6 מיליון במענקי שיכון.
אריאל לוין: כל התקציב הזה בא לתגבר את תקציבי התכנון, פיקוח, מדידות להאצת הבנייה.
אריאל לוין: בנוסף יש פה גם בקשה לתקצב תוספת הרשאה להתחייב בפעולות של ההתנתקות בניצן, בניצנים, זה מוסדות ציבור ובתשתיות.
משה גפני: 133 מיליון?
אורי אריאל: זה לבדואים, זה לא להתנתקות.
משה גפני: 133 מיליון לפיתוח ישובי הבדואים.
זהבה גלאון: אדוני, מה עם סעיפים 1 ו-2.
זהבה גלאון: לאיזה אזורים.
משה גפני: תסביר את שלושת הסעיפים.
משה גפני: מה הסעיף הראשון?
אריאל לוין: אני אלך לפי הסדר.
אריאל לוין: יש פעולות תכנון ופיקוח, 85 מיליון שקל להגברת פעולות פיקוח להאצת הבנייה בהרשאה להתחייב.
אריאל לוין: בבנייה כפרית יש תוספת של מיליון שקל לתכנון.
אריאל לוין: אני רק עובר על ההרשאות - - -
זהבה גלאון: איפה זה המקומות האלה?
זהבה גלאון: איפה ההתחייבויות?
אריאל לוין: אני אגיד את כל הישובים: קרית שמונה, נצרת עלית, טבריה, מעלות, שלומי.
אריאל לוין: זאת פריסה ארצית של כל פעולות התכנון.
זהבה גלאון: אפשר רזולוציות יותר ספציפיות?
אורי אריאל: אני אעזור לזהבה, האם זה גם ביהודה ושומרון?
ציון פיניאן: האם זה גם במגזר?
אריאל לוין: יש לא הרבה, גם ביהודה ושומרון אולי באריאל.
זהבה גלאון: מה הפרופורציות?
אריאל לוין: אני מניח 2% אחוז לעומת 98%.
משה גפני: מי בעד אישור הפניות ירים את ידו.
משה גפני: הפנייות אושרו.
משה גפני: עוברים לפניות 127, 128 - מורשת בן-גוריון.
אריאל אטיאס: במסגרת סיכומים תקציבים שיש לנו עם משרד ראש הממשלה, יש לנו את מורשת בן-גוריון.
אריאל אטיאס: אנחנו מתגברים את הנושא הזה.
אריאל אטיאס: זה נושא חשוב גם למשרד וגם למשרד ראש הממשלה.
אריאל אטיאס: יש סכום שהמשרד העמיד לטובת הנושא וכתוצאה מזה קיבלנו תוספת ממשרד ראש הממשלה לסוגיה הזאת.
אריאל אטיאס: בסיכומים יש עוד תוספות שהם תוצאה של הסיכומים שלנו עם משרד נגב וגליל וגם כל נושא של קידום מדדים בנושא רשות העתיקות.
אריאל אטיאס: כפי שיש סיכומים בינינו לבין אגף תקציבים, הקידומים האלה מבוצעים ברגע זה.
אריאל אטיאס: על זה יש עוד תוספות תקציביות שמגיעות לטובת משרד הספורט, חלקם זה לאקדמיה ללשון העברית, יש בן צבי ומורשת הלדינו.
אריאל אטיאס: אלה השינויים שמובאים בפניכם.
אמנון כהן: מה זאת התכנית "יוצרים תיאטרון".
אריאל אטיאס: "יוצרים תיאטרון" זאת החלטה ממשלה שלנו ושל משרד נגב וגליל.
אריאל אטיאס: משרד נגב וגליל והמשרד שלנו העבירו החלטת ממשלה שלקבוצות תיאטרון קטנות, שאליה צריכים לבוא אנשים יוצרים ממרכז הארץ ולהתגורר באזורי הפריפריה.
אריאל אטיאס: זה יקרה בשני מקומות.
אריאל אטיאס: עדיין יש "קול קורא" ולא יודעים איזו רשות תזכה.
אריאל אטיאס: הרשות צריכה להביא מצ'ינג.
אריאל אטיאס: בטוח ש רשות אחת תהיה באזור הנגב ובטוח שרשות אחת תהיה באזור הגליל.
משה גפני: גיא, אני מאוד משבח אותך על הפירוט, תמיד הוא מפרט כך.
זהבה גלאון: בעיקרון אני תומכת בזה, אני חושבת שאלה החלטות טובות.
זהבה גלאון: ברגע שקובעים מצ'ינג זאת אומרת שיש מועצות ויש עיריות שבחיים לא יגיעו לזה.
אריאל אטיאס: אני אחדד את הסוגיה הזאת.
אריאל אטיאס: ה"מצ'ינג" הוא מאוד מזערי.
אריאל אטיאס: אין אפילו מצ'ינג של 15% וזה גם במדרגות לפי מצב סוציו-אקונומי.
אריאל אטיאס: כלומר, ישוב לא יפסל בגלל "מצ'ינג".
משה גפני: מגיע "מצ'ינג" במשרד התחבורה או במשרד הרווחה, זה באמת נורא.
משה גפני: הישובים הקטנים לא נהנים מזה מפני שאין להם את הכסף לשלם.
משה גפני: את צודקת במאה אחוז.
משה גפני: הצבעה בעד – רוב נגד – אין נמנעים אין
משה גפני: אנחנו עוברים לפניות 130, 131 – מענק דירה.
יוגב גרדוס: הפנייה נועדה להעברת 3 מיליון שקל לצורך מענק הבירה.
משה גפני: זה מה שסיכמנו בשנה שעברה?
משה גפני: היה 3 בשנה שעברה.
אמנון כהן: 3 עברו ועוד 2 נוספים?
משה גפני: זה על שנה שעברה.
משה גפני: מי בעד אישור הפנייה ירים את ידו?
משה גפני: הצבעה בעד – רוב נגד – אין נמנעים - אין
משה גפני: הפניות אושרו פניות 132, 133 – פיתוח הכפר השיקומי עלי נגב.
יוגב גרדוס: העברת 1,750,000 שקלים לצורך פיתוח הכפר השיקומי "עלי נגב" ויש שינוי פנימי במשרד הדתות.
זהבה גלאון: מה זה השינוי הפנימי?
יוגב גרדוס: אני לא הרפרנט של משרד הדתות, הוא חולה.
משה גפני: זה הכסף של המקוואות.
משה גפני: היה לנו על זה מאבק בוועדה.
משה גפני: הנושא של התקנה שהובאה לשפות את הסולר.
משה גפני: היה מדובר שיעביר 2 מיליון והעבירו לתקנה הלא נכונה.
משה גפני: הם מתקנים את זה עכשיו כי הם העבירו את זה למועצות הדתיות.